MEDDELELSE FRA KOMMISSIONEN Anmodning om samstemmende udtalelse fra Rådet og høring af EKSF-Udvalget, i henhold til EKSF-Traktatens artikel 95, vedrørende et udkast til KOMMISSIONENS AFGØRELSE om indgåelse af en aftale mellem Det Europæiske Kul- og Stålfællesskab og Kasakhstan om handel med visse stålprodukter udkast til KOMMISSIONENS AFGØRELSE om forvaltning af visse restriktioner for indførslen af stålprodukter fra Kasakhstan

Udkast til KOMMISSIONENS AFGØRELSE om indgåelse af en aftale mellem Det Europæiske Kul- og Stålfællesskab og Kasakhstan om handel med visse stålprodukter

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Kul- og Stålfællesskab, særlig artikel 95, stk. 1,

efter høring af Det Rådgivende EKSF-Udvalg og efter enstemmig og samstemmende udtalelse fra Rådet, og

ud fra følgende betragtninger:

(1) Efter afgørelse truffet af Rådet den 7. oktober 1996 indledte Kommissionen forhandlinger med Republikken Kasakhstan, som udmundede i en aftale om handel med visse stålprodukter henhørende under traktaten om oprettelse af Det Europæiske Kul- og Stålfællesskab;

(2) ved aftalen fastsættes der kvantitative lofter for overgangen til fri omsætning i Fællesskabet af visse stålprodukter i 2000-2001 i forbindelse med en gradvis liberalisering og udvikling af konkurrencevilkårene i Republikken Kasakhstan, som giver anledning til fuldstændig afskaffelse af kvantitative restriktioner -

TRUFFET FØLGENDE AFGØRELSE:

Artikel 1

1. Aftalen med Republikken Kasakhstan om handel med visse stålprodukter godkendes herved på Det Europæiske Kul- og Stålfællesskabs vegne.

2. Teksten til aftalen [1] er knyttet til denne beslutning.

[1] Se side ... i dette nummer af Tidende.

Artikel 2

Formanden for Kommissionen bemyndiges til at udpege den person, der er beføjet til at undertegne den i artikel 1 omhandlede aftale med bindende virkning for Det Europæiske Kul- og Stålfællesskab.

Udfærdiget i Bruxelles, den

På Kommissionens vegne

Medlem af Kommissionen

AFTALE

mellem Det Europæiske Kul- og Stålfællesskab og regeringen for Republikken Kasakhstan om handel med visse stålprodukter.

DET EUROPÆISKE KUL- OG STÅLFÆLLESSKAB,

på den ene side, og

REGERINGEN FOR REPUBLIKKEN KASAKHSTAN,

på den anden side,

HAR -

ud fra følgende betragtninger:

Det Europæiske Kul- og Stålfællesskab (i det følgende benævnt "Fællesskabet") og regeringen for Republikken Kasakhstan (i det følgende benævnt "Kasakhstan") ønsker at fremme en ordnet og afbalanceret udvikling af samhandelen med stål mellem Fællesskabet og Kasakhstan;

Partnerskabs- og samarbejdsaftalen mellem parterne, der blev undertegnet den 23. januar 1995, trådte i kraft den 1. juli 1999;

parterne skønner, at der bør indgås et arrangement til at skabe stabilitet i handelen med sådanne stålprodukter;

artikel 17, stk. 1, i partnerskabs- og samarbejdsaftalen omtaler en sådan aftale; nævnte artikel fastsætter, at handelen med EKSF-produkter reguleres ved afsnit III i partnerskabs- og samarbejdsaftalen, med undtagelse af artikel 11;

artikel 43, stk. 4, i partnerskabs- og samarbejdsaftalen fastsætter, at parterne skal undersøge, på hvilken måde de kan anvende deres respektive konkurrencelovgivning på et samordnet grundlag i tilfælde, hvor deres indbyrdes handel påvirkes;

handelen i 1996 med visse produkter, der er omfattet af traktaten om oprettelse af Det Europæiske Kul- og Stålfællesskab, var omfattet af en aftale mellem parterne, som bør erstattes af en ny aftale, der tager hensyn til udviklingen i forbindelserne mellem parterne;

denne aftale skal danne rammer, inden for hvilke de kvantitative restriktioner for handelen med visse produkter, der er omfattet af traktaten om oprettelse af Det Europæiske Kul- og Stålfællesskab ophæves, forudsat at visse betingelser er opfyldt, navnlig når der er etableret passende konkurrencebetingelser for de stålprodukter, der er omfattet af aftalen;

denne aftale bør suppleres med et samarbejde mellem parterne vedrørende deres stålindustrier, herunder passende udveksling af information, i EKSF-kontaktgruppen som omhandlet i artikel 17, stk. 2, i partnerskabs- og samarbejdsaftalen -

VEDTAGET at indgå denne aftale og har med henblik herpå som befuldmægtigede udpeget:

KOMMISSIONEN FOR DE EUROPÆISKE FÆLLESSKABER, OG

REGERINGEN FOR REPUBLIKKEN KASAKHSTAN,

SOM ER BLEVET ENIGE OM FØLGENDE:

Artikel 1

1. Samhandelen med de stålprodukter, der er omfattet af EKSF-traktaten, som er anført i bilag I, og som har oprindelse i parternes område (i det følgende benævnt "de produkter, der er omfattet af denne aftale"), underlægges de betingelser, der er omhandlet i denne aftale.

2. Samhandelen med de stålprodukter, der er omfattet af EKSF-traktaten, men ikke anført i bilag I, underlægges ikke kvantitative lofter, jf. dog de relevante bestemmelser i de gældende aftaler mellem parterne om handel og handelsanliggender, og navnlig bestemmelserne vedrørende antidumpingprocedurer og beskyttelsesforanstaltninger.

Artikel 2

1. Kasakhstan accepterer for hvert kalenderår at indføre og opretholde kvantitative lofter for sin udførsel til Fællesskabet af stålprodukter i overensstemmelse med bilag II. Denne udførsel undergives en ordning med dobbeltkontrol, som er beskrevet i protokol A.

2. Parterne bekræfter på ny, at de forpligter sig til at gennemføre fuld liberalisering af handelen med stålprodukter, der er omfattet af denne aftale, forudsat at de konkurrencevilkår, der er omhandlet i protokol B, er gennemført.

3. På foranledning af en af parterne skal parterne afholde konsultationer for at afgøre, om konkurrencevilkårene for de produkter, der er omfattet af aftalen, er således, at det ikke længere er nødvendigt med kvantitative restriktioner. Der kan når som helst i aftalens løbetid anmodes om konsultationer i henhold til stk. 3.

4. Uden at stk. 3 derved tilsidesættes, påbegynder parterne senest 18 måneder efter aftalens ikrafttrædelse en evaluering af udviklingen i konkurrencevilkårene. Parterne mødes under alle omstændigheder senest seks måneder, inden aftalen udløber, for at evaluere gennemførelsen af aftalen og for at afgøre, om konkurrenceforholdene for de produkter, der er omfattet af aftalen, er således, at sådanne kvantitative restriktioner ikke længere er nødvendige.

5. I forbindelse med de konsultationer og evalueringer, der er omhandlet i stk. 3 og 4, tager parterne særligt hensyn til Kasakhstans gennemførelse af bestemmelserne i protokol B om konkurrence, offentlig støtte og miljøbeskyttelse vedrørende de produkter, der er omfattet af aftalen, og den fremtidige udvikling i forbindelserne mellem parterne som omhandlet i partnerskabs- og samarbejdsaftalen, samt udviklingen i parternes økonomier.

6. Uanset stk. 3 kan hver af parterne til enhver tid anmode om konsultationer vedrørende:

- de i bilag II fastsatte kvantitative lofters niveau, hvis forholdene omkring de produkter, der er omfattet af aftalen, har væsentlig forværret eller bedret sig

- muligheden for at overføre uudnyttede mængder fra en underudnyttet produktgruppe til andre grupper.

7. Denne aftales virkemåde skal under alle omstændigheder tages op til fornyet overvejelse, inden Kasakhstan bliver medlem af Verdenshandels-organisationen.

Artikel 3

1. Indførsel til Fællesskabets toldområde med henblik på fri omsætning af stålprodukter, der er omfattet af denne aftale, er betinget af, at der fremlægges en eksportlicens udstedt af de kasakhiske myndigheder samt et oprindelsescertifikat i overensstemmelse med bestemmelserne i protokol A.

2. Indførsel til Fællesskabets toldområde af stålprodukter, der er omfattet af denne aftale, er ikke undergivet de kvantitative lofter, som er fastsat i bilag II, hvis de som led i den administrative kontrolordning, der er gældende i Fællesskabet, angives som bestemt til genudførsel fra Fællesskabet i uændret stand eller efter forarbejdning.

3. Mængder, der ikke udnyttes i løbet af et kalenderår, kan overføres til det tilsvarende kvantitative loft for det følgende kalenderår med indtil 7 % af det relevante kvantitative loft for det år, hvor det ikke blev udnyttet. Kasakhstan underretter inden den 1. marts det følgende år Fællesskabet, hvis det ønsker at gøre brug af denne bestemmelse.

4. Det kvantitative loft for en given produktgruppe kan justeres én gang i løbet af kalenderåret efter begge parters samtykke. Tilpasninger af de kvantitative lofter som følge af overførsler må kun gælde for det pågældende kalenderår. Ved begyndelsen af det følgende kalenderår svarer de kvantitative lofter til dem, der er fastsat i bilag II, uden dog at stk. 3 derved tilsidesættes. Kasakhstan underretter inden den 30. juni Fællesskabet, hvis det ønsker at gøre brug af denne bestemmelse.

Artikel 4

1. Med henblik på at gøre dobbeltkontrolordningen så effektiv som mulig og mindske mulighederne for misbrug og omgåelse mest muligt

- underretter de kasakhiske myndigheder senest den 28. i hver måned myndighederne i Fællesskabet om de eksportlicenser, der er udstedt i den foregående måned

- underretter myndighederne i Fællesskabet senest den 28. i hver måned de kasakhiske myndigheder om de importbevillinger, der er udstedt i den foregående måned.

I tilfælde af betydelige afvigelser kan begge parter under hensyntagen til tidsfaktorerne i forbindelse med sådanne oplysninger anmode om konsultationer, der straks skal indledes.

2. Uanset stk. 1 og for at sikre, at aftalen fungerer effektivt, er begge parter enige om at tage alle nødvendige skridt til at forebygge, undersøge og tage alle nødvendige retlige og/eller administrative skridt mod omgåelse i form af omladning, omdirigering, urigtige angivelser vedrørende oprindelsesland eller -sted, forfalskning af dokumenter, falske angivelser vedrørende et produkts mængde, beskrivelse eller tarifering eller med alle andre midler. Parterne er derfor enige om at fastsætte de nødvendige retsregler og administrative procedurer, som gør det muligt effektivt at skride ind over for sådanne omgåelser, herunder vedtagelse af retsmidler mod de pågældende eksportører og/eller importører.

3. Er en af parterne på grundlag af foreliggende oplysninger af den formening, at bestemmelserne i denne aftale omgås, kan det anmode om konsultationer med den anden part, der straks afholdes.

4. Indtil resultaterne af de konsultationer, der er nævnt i stk. 3, foreligger, skal Kasakhstan, hvis Fællesskabet anmoder herom, sikre, at der gennemføres tilpasninger af de kvantitative lofter, om hvilke der forventes opnået enighed efter de i stk. 3 omhandlede konsultationer, i det kalenderår, i hvilket anmodningen om konsultationer i henhold til stk. 3 blev indgivet, eller for det følgende år, hvis kontingentet for dette år er opbrugt.

5. Skulle parterne under de i stk. 3 omhandlede konsultationer ikke være i stand til at nå til en gensidigt tilfredsstillende løsning, har Fællesskabet ret til i tilfælde, hvor der foreligger tilstrækkeligt bevis for, at produkter, der er omfattet af denne aftale, og som har oprindelse i Kasakhstan, er blevet indført ved omgåelse af denne aftale, at afskrive de pågældende mængder på de kvantitative lofter, der er fastlagt ved aftalen.

6. Skulle parterne under de i stk. 3 omhandlede konsultationer ikke være i stand til at nå til en gensidigt tilfredsstillende løsning, har Fællesskabet ret til i tilfælde, hvor der foreligger tilstrækkeligt bevis for, at der foreligger urigtig angivelse af mængder, varebeskrivelse eller tarifering, at nægte at indføre de pågældende produkter.

7. Parterne er enige om at samarbejde fuldt ud med henblik på at forebygge og effektivt behandle alle problemer, der opstår som følge af omgåelse af denne aftale.

Artikel 5

1. De kvantitative lofter, der fastsættes i henhold til denne aftale for indførsel til Fællesskabet af EKSF-stålprodukter, opdeles ikke af Fællesskabet i regionale kvoter.

2. Parterne samarbejder for at hindre pludselige og skadelige ændringer i det traditionelle samhandelsmønster. Indtræffer der en pludselig og skadevoldende ændring i det traditionelle samhandelsmønster (f.eks. regional koncentration eller tab af traditionelle leverancer), kan Fællesskabet anmode om konsultationer med henblik på at finde en tilfredsstillende løsning på problemet. Sådanne konsultationer finder sted omgående.

3. Kasakhstan bestræber sig for at sikre, at udførslen til Fællesskabet af produkter, der er undergivet kvantitative lofter, fordeles så jævnt som muligt over året. Indtræffer der en pludselig og skadevoldende stigning i indførslen, kan Fællesskabet anmode om konsultationer med henblik på at finde en tilfredsstillende løsning på problemet. Sådanne konsultationer finder sted omgående.

4. Ud over den i stk. 3 indeholdte forpligtelse, og uanset konsultationerne i henhold til artikel 2, stk. 5, kan begge parter, når de af de kasakhiske myndigheder udstedte licenser har nået 90 % af de kvantitative lofter for det pågældende kalenderår, anmode om konsultationer vedrørende de kvantitative lofter for dette år. Sådanne konsultationer finder sted omgående. Indtil resultaterne af disse konsultationer foreligger, kan de kasakhiske myndigheder vedblive med at udstede eksportlicenser for de produkter, der er omfattet af dette aftale, forudsat at de ikke overstiger de mængder, der er fastsat i bilag II.

Artikel 6

1. Hvis produkter, som er omfattet af denne aftale, indføres til Fællesskabet fra Kasakhstan på vilkår, der kan påføre eller true med at påføre producenter i Fællesskabet af samme produkt væsentlig skade, giver Fællesskabet Kasakhstan alle relevante oplysninger med henblik på at finde en løsning, begge parter kan acceptere. Parterne påbegynder konsultationerne omgående.

2. Skulle det ikke lykkes parterne at nå til enighed under de i stk. 1 nævnte konsultationer inden for en frist på 30 dage fra Fællesskabets anmodning om konsultationer, kan Fællesskabet anvende retten til at tage initiativ til beskyttelsesforanstaltninger i henhold til bestemmelserne i de relevante aftaler om handel og handelsanliggender, der gælder mellem parterne.

3. Anvendelse af retten til konsultationer i henhold til stk. 1 udelukker ikke initiativer vedrørende antidumpingprocedurer i henhold til bestemmelserne i de relevante aftaler om handel og handelsrelaterede spørgsmål, der gælder mellem parterne, uanset de kvantitative lofter, der er fastsat i bilag II.

Artikel 7

1. Tariferingen af de produkter, der er omfattet af denne aftale, er baseret på Fællesskabets told- og statistiknomenklatur, i det følgende benævnt »den kombinerede nomenklatur«, eller i forkortet form »KN«, og eventuelle ændringer hertil. Ændringer af den kombinerede nomenklatur (KN) efter de procedurer, der er gældende i Fællesskabet, for så vidt angår de produkter, der er omfattet af denne aftale, eller afgørelser vedrørende tariferingen af produkter må ikke give anledning til en nedsættelse af de kvantitative lofter, der er fastsat i denne aftale.

2. Oprindelsen af de produkter, der er omfattet af denne aftale, fastlægges i overensstemmelse med de regler, som er gældende i Fællesskabet. Alle ændringer i disse oprindelsesregler meddeles Kasakhstan og kan ikke give anledning til en nedsættelse af de kvantitative lofter, der er fastsat i denne aftale. Procedurerne for kontrol af ovennævnte produkters oprindelse er fastlagt i protokol A.

Artikel 8

1. Uden at dette berører den periodiske udveksling af oplysninger om eksportlicenser og importbevillinger i henhold til artikel 4, stk. 1, er parterne enige om med passende mellemrum at udveksle komplette statistiske oplysninger vedrørende de produkter, der er undergivet de kvantitative lofter, der er fastsat i bilag II, idet der tages hensyn til de korteste tidsrum, i hvilke de pågældende oplysninger udarbejdes; oplysningerne skal dække eksportlicenser og importbevillinger udstedt i henhold til artikel 3 samt eksport- og importstatistikker for de pågældende produkter.

2. Hver af parterne kan anmode om konsultationer i tilfælde af betydelig afvigelse mellem de udvekslede oplysninger.

Artikel 9

1. Uden at det berører bestemmelserne om konsultationer i forbindelse med specifikke omstændigheder i de foregående artikler, afholdes der på anmodning fra en af parterne konsultationer vedrørende ethvert problem, der opstår i forbindelse med anvendelsen af denne aftale. Under alle konsultationer udviser parterne vilje til samarbejde og bestræber sig for at bilægge de uoverensstemmelser, der er opstået.

2. Når der i henhold til denne aftale omgående skal afholdes konsultationer, forpligter de kontraherende parter sig til at anvende alle rimelige midler for at sikre, at dette sker.

3. For alle andre konsultationer gælder følgende bestemmelser:

- en anmodning om konsultationer indgives skriftligt til den anden part

- i påkommende tilfælde følges anmodningen om konsultationer inden for en rimelig frist af en rapport, hvori der redegøres for grundene til konsultationerne

- konsultationerne indledes senest en måned efter indgivelsen af anmodningen

- konsultationerne skal føre til en gensidigt acceptabel løsning inden en måned efter indledningen, medmindre fristen forlænges efter aftale mellem parterne.

4. Der kan også afholdes særlige ekstra konsultationer efter overenskomst mellem parterne.

Artikel 10

1. Denne aftale træder i kraft på dagen for undertegnelsen. Den gælder indtil den 31. december 2001 med eventuelle ændringer, parterne er blevet enige om efter konsultationer i henhold til artikel 2, stk. 3, medmindre den opsiges i medfør af denne artikels stk. 3, eller ophæves som følge af evalueringerne i henhold til artikel 2, stk. 3, 4 og 7.

2. Hver af parterne kan til enhver tid foreslå ændringer til aftalen, som på anmodning af en af parterne skal gøres til genstand for konsultationer.

3. Hver af parterne kan opsige aftalen med et varsel på mindst seks måneder. I så fald ophører aftalen ved opsigelsesfristens udløb, og de kvantitative lofter i Fællesskabet, der er fastsat i bilag II til denne aftale, reduceres forholdsvis op til det tidspunkt, hvor opsigelsen træder i kraft, medmindre parterne bliver enige om andet.

4. Fællesskabet forbeholder sig ret til til enhver tid at træffe alle fornødne forholdsregler, også genindførelse af en ordning med autonome kontingenter for udførsel fra Kasakhstan af de i bilag I til denne aftale anførte produkter, hvis parterne ikke er i stand til at nå en gensidigt tilfredsstillende løsning under de i stk. 1 omhandlede konsultationer, eller hvis aftalen opsiges af en af parterne.

5. Bilagene og protokollerne til denne aftale udgør en integrerende del heraf.

6. Hvad angår de produkter, der er omfattet af denne aftale, gælder denne aftales bestemmelser forud for bestemmelser vedrørende samme anliggender i andre bilaterale aftaler mellem parterne.

Artikel 11

Denne aftale er udfærdiget i to eksemplarer på dansk, engelsk, finsk, fransk, græsk, italiensk, nederlandsk, portugisisk, spansk, svensk, tysk, kasakhisk og russisk, idet hver af disse tekster har samme gyldighed.

Udfærdiget i ....., den .....

For Kommissionen for De Europæiske Fællesskaber

For regeringen for Republikken Kasakhstan

BILAG I

KASAKHSTAN

>TABELPOSITION>

BILAG II

KVANTITATIVE LOFTER

(tons)

>TABELPOSITION>

Note: De kvantitative lofter for 2000-2001 vil blive taget op til fornyet overvejelse i forbindelse med gennemførelsen af protokol B som forklaret i artikel 2 i aftalen.

Godkendt protokollat

I forbindelse med aftalen mellem Det Europæiske Kul- og Stålfællesskab og Kasakhstan om handel med visse stålprodukter, som undertegnedes i ............. den ..................., nåede parterne til enighed om følgende:

- ved den i artikel 4, stk. 1, omhandlede udveksling af oplysninger vedrørende eksportlicenser og importbevillinger afgiver parterne disse oplysninger for såvel medlemsstaterne som Fællesskabet som helhed

- indtil resultaterne af de i artikel 5, stk. 2, omhandlede konsultationer foreligger, vil Kasakhstan, hvis Fællesskabet anmoder derom, samarbejde ved ikke at udstede eksportlicenser, som kunne yderligere forværre problemerne som følge af en pludselig og skadevoldende ændring af de traditionelle handelsstrømme, og

- Kasakhstan tager behørigt hensyn til den følsomme karakter af mindre regionale markeder i Fællesskabet, både for så vidt angår deres traditionelle behov for leverancer og undgåelse af regionale koncentrationer.

For Kommissionen for De Europæiske Fællesskaber

For regeringen for Republikken Kasakhstan

Erklæring nr. 1

I forbindelse med aftalen mellem Det Europæiske Kul- og Stålfællesskab og Kasakhstan om handel med visse stålprodukter, som undertegnedes i ............. den ..................., særlig artikel 2 sammen med artikel 7 i protokol B, nåede parterne til enighed om, at der skal ydes faglig bistand via Tacis-programmet til støtte af gennemførelsen af protokol B.

Under første fase af denne faglige bistand, der indledes, når aftalen træder i kraft, skal der foretages en vurdering af, i hvilket omfang Kasakhstan allerede anvender protokol B, og det skal anbefales, hvilke yderligere skridt der skal tages til at fuldføre processen. Resultaterne af denne fase nedfældes i en rapport og en handlingsplan, som behandles og vedtages af parterne. Hvis det af rapporten fremgår, at konkurrencevilkårene i stålsektoren i Kasakhstan allerede er sådanne, at protokol B i hovedsagen kan efterleves, og hvis Kasakhstan forpligter sig til at tage de sidste skridt i henhold til den vedtagne handlingsplan, vedtager parterne straks at indføre væsentligt forhøjede kvantitative lofter.

I anden fase af den faglige bistand skal der ydes støtte til parterne til gennemførelse af den vedtagne handlingsplan (tilpasning af den kasakhiske lovgivning, rådgivning om opbygning af passende institutioner og uddannelse).

Begge parter bekræfter, at de er indstillet på at liberalisere handelen med EKSF-produkter, så snart forpligtelserne i henhold til protokol B er indfriet.

Erklæring nr. 2

I forbindelse med aftalen mellem Det Europæiske Kul- og Stålfællesskab og Kasakhstan om handel med visse stålprodukter, som undertegnedes i ............... den ...................., nåede parterne til enighed om, at den anden parts udførsel affald og skrot af jern henhørende under KN-kode 7204 ikke underkastes kvantitative restriktioner, told, afgifter eller foranstaltninger med tilsvarende virkning.

Erklæring nr. 3

I forbindelse med aftalen mellem Det Europæiske Kul- og Stålfællesskab og Kasakhstan om handel med visse stålprodukter, som undertegnedes i ............... den ...................., særlig artikel 2, nåede parterne til enighed om, at de vil bestræbe sig bedst muligt på at sætte aftalen i kraft den 1. januar 2000.

Skulle det ikke være muligt at sætte aftalen i kraft den 1. januar 2000, fornyes Fællesskabets autonome kontingenter, indtil aftalen træder i kraft, og de mængder, der er til rådighed for Kasakhstan fra tidspunktet for ikrafttrædelsen og indtil den 31. december 2000, er dem, der er anført i bilag II til aftalen, minus de tilsvarende mængder, der allerede er afskrevet på de autonome EF-kontingenter.

PROTOKOL A

AFSNIT I

TARIFERING

Artikel 1

1. Fællesskabets kompetente myndigheder forpligter sig til at underrette Kasakhstan om enhver ændring i den kombinerede nomenklatur for så vidt angår produkter, som er omfattet af denne aftale, inden datoen for sådanne ændringers ikrafttræden i Fællesskabet.

2. Fællesskabets kompetente myndigheder forpligter sig til at underrette Kasakhstans kompetente myndigheder om enhver afgørelse vedrørende tariferingen af produkter, der er omfattet af denne aftale, senest en måned efter, at en sådan afgørelse er truffet.

Meddelelsen skal indeholde:

a) en beskrivelse af de pågældende produkter

b) de relevante KN-koder

c) en begrundelse for afgørelsen.

3. Medfører en tariferingsafgørelse en ændring i tariferingspraksis for et produkt, der er omfattet af denne aftale, giver Fællesskabets kompetente myndigheder et varsel på 30 dage regnet fra datoen for Fællesskabets underretning, og afgørelsen træder først i kraft efter udløbet af denne frist. Produkter, der er afsendt før afgørelsens ikrafttræden, er fortsat omfattet af den tidligere tariferingspraksis, forudsat at de pågældende produkter frembydes til indførsel i Fællesskabet senest 60 dage efter denne dato.

4. Påvirker en EF-tariferingsafgørelse, der medfører en ændring i tariferingspraksis for et produkt, der er omfattet af denne aftale, en kategori, der er undergivet kvantitative lofter, vedtager parterne at indlede konsultationer i overensstemmelse med procedurerne i artikel 9, stk. 3, i aftalen med henblik på at indfri forpligtelsen i henhold til artikel 7, stk. 1, i aftalen.

5. Er de kompetente myndigheder i Kasakhstan og på indgangstoldstedet i Fællesskabet ikke enige om tariferingen af produkter, der er omfattet af denne aftale, tariferes de pågældende produkter midlertidigt på grundlag af Fællesskabets angivelser, indtil der har fundet konsultationer sted i henhold til protokollens artikel 9 med henblik på at nå til enighed om den endelige tarifering af produkterne.

AFSNIT II

OPRINDELSE

Artikel 2

1. Produkter med oprindelse i Kasakhstan efter Fællesskabets gældende forordninger om udførsel til Fællesskabet i overensstemmelse med de ordninger, der er fastlagt ved aftalen, ledsages af et certifikat for kasakhisk oprindelse, der svarer til modellen i bilaget til denne protokol.

2. Oprindelsescertifikatet bekræftes af de kompetente kasakhiske organisationer, som i henhold til kasakhisk lovgivning er bemyndiget hertil, hvis de pågældende produkter kan betragtes som produkter med oprindelse i Kasakhstan.

Artikel 3

Oprindelsescertifikatet udstedes kun efter skriftlig ansøgning fra eksportøren eller dennes dertil beføjede repræsentant, men på eksportørens ansvar. De kompetente kasakhiske organisationer, som i henhold til kasakhisk lovgivning er bemyndiget hertil, drager omsorg for, at oprindelsescertifikatet er korrekt udfyldt, og med henblik herpå kræver de al nødvendig dokumentation fremlagt eller foretager den kontrol, de anser for påkrævet.

Artikel 4

Konstatering af mindre uoverensstemmelser mellem angivelserne i oprindelsescertifikatet og i de dokumenter, der fremlægges på toldstedet med henblik på opfyldelse af formaliteterne vedrørende produkternes indførsel, medfører ikke i sig selv, at der rejses tvivl om rigtigheden af oplysningerne i certifikatet.

AFSNIT III

ORDNING MED DOBBELTKONTROL FOR PRODUKTER, DER ER UNDERGIVET KVANTITATIVE LOFTER

DEL I

Udførsel

Artikel 5

1. De relevante kasakhiske statslige myndigheder udsteder en eksportlicens for alle forsendelser fra Kasakhstan af stålprodukter, der er omfattet af aftalen, op til de kvantitative lofter, der er fastsat i bilag II til aftalen.

Artikel 6

1. Eksportlicensen skal svare til modellen i bilaget til denne protokol og gælder for udførsel til hele Fællesskabets toldområde.

2. Det skal af eksportlicensen fremgå, at den pågældende produktmængde er afskrevet på det kvantitative loft, som er fastsat for det pågældende produkt i bilag II til aftalen.

Artikel 7

De kompetente myndigheder i Fællesskabet skal omgående underrettes om inddragelse eller ændring af allerede udstedte eksportlicenser.

Artikel 8

1. De udførte produkter afskrives på de kvantitative lofter, der er fastsat for det år, i hvilket produkterne afsendes, også selvom eksportlicensen er udstedt efter afsendelsen.

2. Med henblik på anvendelsen af stk. 1 anses produkterne for at være afsendt på det tidspunkt, hvor de indlades til udførsel i et transportmiddel.

Artikel 9

En eksportlicens skal med henblik på anvendelsen af artikel 11 fremlægges senest den 31. marts i året efter det år, i hvilket de af licensen omfattede produkter blev afsendt.

AFSNIT II

Indførsel

Artikel 10

Ved overgang til fri omsætning i Fællesskabet af stålprodukter, der er undergivet kvantitative lofter, skal der fremlægges importbevilling.

Artikel 11

1. De kompetente myndigheder i Fællesskabet udsteder automatisk de i artikel 8 nævnte importbevillinger inden for en frist på højst ti arbejdsdage fra tidspunktet for importørens fremlæggelse af originaleksemplaret af den tilsvarende eksportlicens. En liste over de kompetente myndigheder er angivet i bilaget til denne protokol.

2. Importbevillingen er gyldig i fire måneder fra udstedelsestidspunktet for indførsel til hele Fællesskabets toldområde.

3. De kompetente myndigheder i Fællesskabet annullerer allerede udstedte importbevillinger, hvis de dertil svarende eksportlicenser er blevet trukket tilbage. Underrettes Fællesskabets kompetente myndigheder imidlertid først efter produkternes overgang til fri omsætning i Fællesskabet om, at en eksportlicens er blevet trukket tilbage eller annulleret, afskrives de pågældende mængder på det kvantitative loft for produktet.

Artikel 12

Konstaterer Fællesskabets kompetente myndigheder, at de samlede mængder, der er omfattet af eksportlicenser udstedt af de kompetente myndigheder i Kasakhstan, overstiger de lofter for produkter, der er anført i bilag II til aftalen, suspenderer fællesskabsmyndighederne al yderligere udstedelse af importbevillinger for produkter, der er undergivet de pågældende kvantitative lofter. I sådanne tilfælde underretter Fællesskabets kompetente myndigheder straks Kasakhstans myndigheder, og der indledes straks konsultationer i henhold til artikel 9, stk. 2, i aftalen.

AFSNIT IV

UDFÆRDIGELSE OG FREMLÆGGELSE AF EKSPORTLICENSER OG OPRINDELSESCERTIFIKATER SAMT FÆLLES BESTEMMELSER VEDRØRENDE UDFØRSEL TIL FÆLLESSKABET

Artikel 13

1. Der kan ved udfærdigelsen af eksportlicensen og oprindelsescertifikatet tages flere kopier, der tydeligt mærkes som sådanne. Dokumenterne udfærdiges på engelsk. Hvis de udfyldes i hånden, skal det gøres med blæk og blokbogstaver.

Til dokumenterne benyttes format 210 x 297 mm. Der anvendes hvidt, træfrit, skrivefast papir med en vægt på mindst 25 g/m2 . Tages der ved udfærdigelse af dokumentet flere kopier, skal kun originaleksemplaret være forsynet med guillochetryk i bunden. Dette eksemplar mærkes tydeligt "original" og kopierne "copy". Fællesskabets kompetente myndigheder accepterer alene originaleksemplaret som gyldigt med henblik på udførsel til Fællesskabet i henhold til bestemmelserne i aftalen.

2. Hvert dokument skal være forsynet med et standardiseret løbenummer, påtrykt eller anført på anden måde, hvorved det kan identificeres.

Dette nummer sammensættes således:

- to bogstaver som betegnelse for eksportlandet: KZ = Kasakhstan

- to bogstaver som betegnelse for den medlemsstat, hvor toldklareringen ventes at finde sted:

BE= Belgien

DK = Danmark

DE = Tyskland

EL = Grækenland

ES = Spanien

FR = Frankrig

IE = Irland

IT = Italien

LU = Luxembourg

NL = Nederlandene

AT = Østrig

PT = Portugal

FI = Finland

SE = Sverige

GB = Det Forenede Kongerige

- et etcifret tal som betegnelse for det pågældende år og svarende til det sidste ciffer i året, f.eks. 0 for 2000

- et tocifret tal mellem 01 og 99 som betegnelse for de udstedende myndigheder i eksportlandet

- et femcifret, fortløbende tal mellem 00001 og 99999, som tildeles den medlemsstat, hvor toldklareringen forventes at finde sted.

Artikel 14

Eksportlicenserne og oprindelsescertifikaterne kan udstedes efter afskibningen af de produkter, som de vedrører. Dokumenterne skal i så fald påtegnes "issued retrospectively".

Artikel 15

1. I tilfælde af tyveri, bortkomst eller ødelæggelse af en eksportlicens eller et oprindelsescertifikat kan eksportøren hos de kasakhiske statslige myndigheder, som er beføjet til at udstede licenser, eller hos de kasakhiske organisationer, som er beføjet til at udstede oprindelsescertifikater, anmode om et duplikateksemplar, der udfærdiges på grundlag af de eksportdokumenter, den pågældende er i besiddelse af. Det således udstedte duplikateksemplar af licens eller certifikat skal påtegnes "duplicate".

2. Duplikateksemplaret skal påføres datoen for udstedelsen af originaleksemplaret af eksportlicensen eller oprindelsescertifikatet.

AFSNIT V

ADMINISTRATIVT SAMARBEJDE

Artikel 16

Parterne arbejder nært sammen om gennemførelsen af bestemmelserne i denne protokol. Begge parter søger med henblik herpå at lette mulighederne for kontakter og udveksling af synspunkter, herunder om tekniske spørgsmål.

Artikel 17

For at sikre at denne protokol anvendes korrekt, bistår parterne hinanden i forbindelse med kontrol af ægtheden og rigtigheden af oplysningerne i eksportlicenser og oprindelsescertifikater udstedt og erklæringer afgivet i henhold til denne protokol.

Artikel 18

Kasakhstan meddeler Kommissionen for De Europæiske Fællesskaber navn og adresse på de kompetente kasakhiske myndigheder, som er beføjet til at udstede og kontrollere eksportlicenser og oprindelsescertifikater, sammen med prøver på de stempler og underskrifter, de anvender. Kasakhstan underretter også Kommissionen om alle ændringer i disse oplysninger.

Artikel 19

1. Der foretages efterfølgende kontrol af oprindelsescertifikater eller eksportlicenser ved stikprøver, eller når de kompetente myndigheder i Fællesskabet har begrundet tvivl med hensyn til certifikatets eller licensens ægthed eller rigtigheden af oplysningerne om de pågældende varers faktiske oprindelse.

2. I så fald tilbagesender de kompetente myndigheder i Fællesskabet oprindelsescertifikatet, eksportlicensen eller en genpart heraf til de relevante kasakhiske myndigheder, om fornødent med angivelse af de reelle eller formelle grunde, der gør en undersøgelse berettiget. Er der blevet fremlagt faktura, vedlægges oprindelsescertifikatet eller licensen eller en genpart heraf denne faktura eller en genpart heraf. Myndighederne fremsender endvidere alle oplysninger, der er indgået, og som giver anledning til at formode, at oplysningerne i nævnte certifikat eller licens er urigtige.

3. Stk. 1 finder også anvendelse ved efterfølgende kontrol af de oprindelsescertifikater, der er omhandlet i denne protokols artikel 2.

4. Resultaterne af efterfølgende kontrol, der udføres i henhold til stk. 1 og 2, meddeles de kompetente myndigheder i Fællesskabet inden for en frist på højst tre måneder. Det skal af de pågældende oplysninger fremgå, om omtvistede certifikat, licens eller erklæring vedrører de produkter, der faktisk er udført, og om disse produkter kan udføres i henhold til den ordning, der er fastsat ved aftalen. På Fællesskabets anmodning skal der endvidere sammen med nævnte oplysninger fremlægges kopier af alle dokumenter, der er nødvendige for at fastlægge de faktiske omstændigheder, navnlig produkternes faktiske oprindelse.

Konstateres der ved en sådan kontrol systematiske uregelmæssigheder i anvendelsen af oprindelsescertifikater, kan Fællesskabet lade indførslen af de pågældende varer omfatte af bestemmelserne i artikel 2, stk. 1, i denne protokol.

5. Med henblik på efterfølgende kontrol af oprindelsescertifikater skal de relevante kasakhiske myndigheder opbevare kopier af certifikaterne og dertil hørende eksportdokumenter i mindst et år efter aftalens udløb.

6. Den stikprøvekontrol, der er omhandlet i denne artikel, må ikke udgøre en hindring for de pågældende produkters overgang til fri omsætning.

Artikel 20

1. Hvis det af den i artikel 19 omhandlede kontrolprocedure eller af oplysninger, som Fællesskabets eller Kasakhstans kompetente myndigheder er i besiddelse af, fremgår eller synes at fremgå, at bestemmelserne i denne aftale omgås eller overtrædes, søger parterne gennem et nært samarbejde og med den fornødne hurtighed at hindre en sådan omgåelse eller overtrædelse.

2. Med henblik herpå iværksætter de relevante kasakhiske myndigheder på eget initiativ eller på anmodning af Fællesskabet de nødvendige undersøgelser af transaktioner, som for Fællesskabet udgør eller ser ud til at udgøre en omgåelse eller en overtrædelse af denne aftale. Kasakhstan meddeler Fællesskabet resultaterne af disse undersøgelser sammen med alle andre relevante oplysninger, der kan bidrage til at fastslå årsagen til omgåelsen eller overtrædelsen, herunder produkternes faktiske oprindelse.

3. Tjenestemænd udpeget af Fællesskabet kan efter aftale mellem parterne medvirke i de undersøgelser, der er omhandlet i stk. 2.

4. Med henblik på det i stk. 1 nævnte samarbejde udveksler de kompetente myndigheder i Fællesskabet og i Kasakhstan oplysninger, som en af parterne anser for nyttige med henblik på at hindre, at bestemmelserne i denne aftale omgås eller overtrædes. Denne udveksling af oplysninger kan omfatte oplysninger om samhandelen med de typer produkter, der er omfattet af denne aftale, mellem Kasakhstan og andre lande, navnlig i tilfælde, hvor Fællesskabet har grund til at formode, at de pågældende produkter forud for indførelsen i Fællesskabet kan have passeret Kasakhstans område som transitvarer. Disse oplysninger kan på Fællesskabets anmodning indbefatte genparter af alle relevante foreliggende dokumenter.

5. Foreligger der tilstrækkelige beviser for, at bestemmelserne i denne protokol er omgået eller overtrådt, kan de kompetente myndigheder i Kasakhstan og Fællesskabet aftale, at de træffer alle foranstaltninger, der er nødvendige for at forhindre en gentagelse af en sådan omgåelse eller overtrædelse.

EKSPORTLICENS

>TABELPOSITION>

EKSPORTLICENS

>TABELPOSITION>

EKSPORTLICENS (EKSF-produkter)

1. Eksportør (navn, fuldstændig adresse, land)

2. Nr.

3. År

4. Varekategori

5. Modtager (navn, fuldstændig adresse, land)

6. Oprindelsesland

7. Bestemmelsesland

8. Sted og dato for afskibningen - Transportmiddel

9. Supplerende enkeltheder

10. Varebeskrivelse - Fabrikant

11. KN-kode

12. Mængde (1)

13. FOB-værdi (2)

14. DEN KOMPETENTE MYNDIGHEDS ATTESTERING

Undertegnede bekræfter, at de ovenfor beskrevne varer er afskrevet på det kvantitative loft for det år, der er angivet i rubrik 3, for den varekategori, der er angivet i rubrik 4, i henhold til bestemmelserne vedrørende handelen med EKSF-produkter med Det Europaeiske Fællesskab.

15. Kompetent myndighed (navn, fuldstaendig adresse, land)

Udfærdiget i ............................. den .....................................

(Underskrift) (Stempel)

(1) Angiv nettovægt (kg) og tillige mængde i den relevante enhed, når der ikke er tale om nettovægt.

(2) I den valuta, der er angivet i salgskontrakten. OPRINDELSESCERTIFIKAT

>TABELPOSITION>

OPRINDELSESCERTIFIKAT

>TABELPOSITION>

OPRINDELSESCERTIFIKAT (EKSF-produkter)

1. Eksportør (navn, fuldstændig adresse, land)

2. Nr.

3. År

4. Varekategori

5. Modtager (navn, fuldstændig adresse, land)

6. Oprindelsesland

7. Bestemmelsesland

8. Sted og dato for afskibningen - Transportmiddel

9. Supplerende enkeltheder

10. Varebeskrivelse - Fabrikant

11. KN-kode

12. Mængde (1)

13. FOB-værdi (2)

14. DEN KOMPETENTE MYNDIGHEDS ATTESTERING

Undertegnede bekræfter, at de ovenfor beskrevne varer har oprindelse i det land, der er angivet i rubrik 6, i henhold til gældende bestemmelser i Det Europæiske Fællesskab.

15. Kompetent myndighed (navn, fuldstændig adresse, land)

Udfærdiget i ...................... Den ...........................

(Underskrift) (Stempel)

(1) Angiv nettovægt (kg) og tillige mængde i den relevante enhed, når der ikke er tale om nettovægt.

(2) I den valuta, der er angivet i salgskontrakten. LISTE OVER KOMPETENTE NATIONALE MYNDIGHEDER

LISTE DER ZUSTÄNDIGEN BEHÖRDEN DER MITGLIEDSTAATEN

ÄÉÅÕÈÕÍÓÅÉÓ ÔÙÍ ÁÑ×ÙÍ ÅÊÄÏÓÇÓ ÁÄÅÉÙÍ ÔÙÍ ÊÑÁÔÙÍ ÌÅËÙÍ

LISTA DE LAS AUTORIDADES NACIONALES COMPETENTES

LISTE DES AUTORITES NATIONALES COMPETENTES

ELENCO DELLE COMPETENTI AUTORITA NAZIONALI

LIJST VAN BEVOEGDE NATIONALE INSTANTIES

LISTA DAS AUTORIDADES NACIONAIS COMPETENTES

LUETTELO TOIMIVALTAISISTA KANSALLISISTA VIRANOMAISISTA

LISTA ÖVER KOMPETENTA NATIONELLA MYNDIGHETER

LIST OF THE COMPETENT NATIONAL AUTHORITIES

BELGIQUE/BELGIË

Ministère des Affaires Economiques

Administration des Relations Economiques

Services Licences

Rue Général Leman 60

B-1040 Bruxelles

Fax: +32-2-230 83 22

//

FRANCE

Setice

8, rue de la Tour-des-Dames

F-75436 Paris Cedex 09

Fax: +33-1-55 07 46 69

Ministerie van Economische Zaken

Bestuur van de Economische Betrekkingen

Dienst Vergunningen

Generaal Lemanstraat 60

B-1040 Brussel

Fax: +32-2-230 83 22 // IRELAND

Licensing Unit

Department of Enterprise, Trade and Employment

Kildare Street

IRL-Dublin 2

Fax : +353-1-631 28 26

DANMARK

Erhvervsfremme Styrelsen

Søndergade 25

DK-8600 Silkeborg

Fax : +45-87 20 40 77 //

ITALIA

Ministero del Commercio con l'Estero

Direzione gnerale per la politica commerciale e per la gestione del regime degli scambi

Viale America 341

I-00144 Roma

Fax : +39-6-59 93 22 35 / 59 93 26 36

DEUTSCHLAND

Bundesamt für Wirtschaft, Dienst 01

Postfach 5171

D-65762 Eschborn 1

Fax : +49-61 96 40 42 12 // LUXEMBOURG

Ministère des affaires étrangères

Office des licences

BP 113

L-2011 Luxembourg

Téléfax : +352-46 61 38

ÅËËÁÓ

Õðïõñãåßï ÅèíéêÞò Ïéêïíïìßáò

ÃåíéêÞ Ãñáììáôåßá Ä.Ï.Ó

Äéåýèõíóç Äéáäéêáóéþí Åîùôåñéêïý

Åìðïñßïõ

Êïñíáñïõ 1

GR-105 63 ÁèÞíá

Fax : +301-3286029/3286059/3286039 // NEDERLAND

Centrale Dienst voor In- en Uitvoer

Postbus 30003, Engelse Kamp 2

NL-9700 RD Groningen

Fax : 31-50 526 06 98

ESPAÑA

Ministerio de Economía y Hacienda

Dirección General de Comercio Exterior

Paseo de la Castellana 162

E-28046 Madrid

Fax : +34-1-563 18 23/349 38 31 // ÖSTERREICH

Bundesministerium für wirtschaftliche Angelegenheiten

Aussenwirtschaftsadministration

Landstrasser Hauptstrasse 55-57

A-1030 Wien

Fax: 43-1-715 83 47

PORTUGAL

Ministério da Economia

Direcção-Geral das Relações Económicas Internacionais

Av. da República, 79

P-1000 Lisboa

Fax : 351-1-793 22 10 // SVERIGE

Kommerskollegium

Box 6803

S-11386 Stockholm

Fax: 46-8-30 67 59

SUOMI

Tullihallitus

PL 512

FIN-00101 Helsinki

Telekopio: + 358 9 614 28 52 // UNITED KINGDOM

Department of Trade and Industry

Import Licensing Branch

Queensway House - West Precinct

Billingham, Cleveland

UK-TS23 2NF

Fax : 44-1642-533 557

PROTOKOL B

Konkurrence, offentlig støtte og miljøbeskyttelse vedrørende de produkter, der er omfattet af denne aftale

AFSNIT 1

Mål

Artikel 1

Denne protokol tager sigte på

- at lette tilvejebringelsen af passende markedsvilkår for liberalisering af samhandelen med stålprodukter gennem gradvis anvendelse af tilsvarende foranstaltninger med hensyn til konkurrence, offentlig støtte og miljøbeskyttelse og

- at etablere rammer for måling af fremskridtene med hensyn til afskaffelse af konkurrencerestriktioner, der skyldes virksomheder eller statslige indgreb, i det omfang de påvirker parternes samhandel med de stålprodukter, der er omfattet af aftalen.

AFSNIT 2

KONKURRENCE OG OFFENTLIG STØTTE

Artikel 2

Følgende er uforeneligt med aftalens rette funktion, i det omfang det kan påvirke samhandelen mellem Fællesskabet og Kasakhstan:

i) alle aftaler af kooperativ eller koncentrerende karakter mellem virksomheder, alle vedtagelser inden for sammenslutninger af virksomheder og alle former for samordnet praksis mellem virksomheder, som har til formål eller til følge at hindre, begrænse eller fordreje konkurrencen

ii) en eller flere virksomheders misbrug af en dominerende stilling på Fællesskabets eller Kasakhstans område eller en væsentlig del heraf

iii) offentlig støtte, uanset form og uanset om den ydes af føderale, statslige, regionale eller lokale myndigheder, undtagen støtte til forskning og udvikling, miljøbeskyttelse eller lukning af produktionsanlæg eller til nærmere bestemte sociale støtteforanstaltninger i forbindelse med sådanne lukninger

Offentlig støtte omfatter bl.a. erhvervelse af anparter, kapitaltilførsler eller lignende finansielle foranstaltninger, der kan betragtes som indskud af ansvarlig kapital i overensstemmelse med sædvanlig investeringspraksis i en markedsøkonomi.

Artikel 3

1. Inden 12 måneder efter aftalens ikrafttræden vedtager parterne de nødvendige regler for gennemførelse af artikel 2 med hensyn til de produkter, som er omfattet af denne aftale, ved en aftale i form af brevveksling.

2. Parterne vedtager at tage fuldt hensyn til Fællesskabets og Kasakhstans nuværende eller fremtidige internationale forpligtelser vedrørende offentlig støtte til stålindustrien.

3. Senest seks måneder, inden aftalen udløber, anvender parterne indbyrdes tilsvarende foranstaltninger vedrørende konkurrence, offentlig støtte og miljøbeskyttelse, såfremt de kan påvirke samhandelen mellem Fællesskabet og Kasakhstan.

Artikel 4

1. Parterne skal sikre gennemsigtighed i den offentlige støtte på deres respektive område, bl.a. ved at fremlægge relevante oplysninger for kontaktgruppen vedrørende kul- og stålspørgsmål, som blev etableret ved artikel 17, stk. 2, i partnerskabs- og samarbejdsaftalen. Begge parter kan indbringe alle støtterelaterede sager, som de anser for uforenelige med aftalen, for kontaktgruppen vedrørende kul- og stålspørgsmål.

2. Parterne er enige om ved gennemførelsen af bestemmelserne i artikel 2 og 3 at arbejde nært sammen og at informere hinanden fuldt ud om alle forslag til retsforskrifter, inden de træder i kraft.

Artikel 5

1. Parterne anerkender, at Kasakhstan i en overgangsperiode, der udløber 2 år efter denne aftales ikrafttræden, som en afvigelse fra artikel 2, nr. iii), i denne protokol undtagelsesvis kan yde offentlig støtte til strukturomlægning af individuelle stålvirksomheder, forudsat at

- gennemsigtighed sikres gennem en fuldstændig og løbende informationsudveksling om gennemførelsen af strukturomlægningsprogrammet, omfattende oplysninger om støttebeløb, støtteintensitet og støtteformål samt en detaljeret strukturomlægningsplan med alle de relevante tekniske og økonomiske data vedrørende strukturomlægningen, og

- strukturomlægningsprogrammet fører til en rationalisering og en nedskæring af produktionskapaciteten for råstål og varmtvalsede produkter, og

- støtten medfører, at modtagervirksomhederne bliver levedygtige under normale markedsvilkår, når omlægningsperioden er slut, og

- støttebeløbet står i forhold til målene og beløbet og intensiteten er strengt begrænset til, hvad der er absolut nødvendigt for at skabe eller genskabe virksomhedernes levedygtighed.

2. Kasakhstan informerer i god tid Fællesskabet om forslag til støtte i henhold til denne artikel og tilsender Fællesskabet alle oplysninger, der er nødvendige for at kunne vurdere, om støtten og strukturomlægningen opfylder ovennævnte kriterier.

AFSNIT 3

MILJØBESKYTTELSE

Artikel 6

1. Parterne er enige om at samarbejde om at bekæmpe miljøskader, særlig ved at forbedre lovgivningen og overholdelsen af forsigtighedsprincippet.

2. Parterne er enige om at informere hinanden fuldt ud om større miljøproblemer i stålsektoren på deres respektive område ved at fremlægge relevante oplysninger for kontaktgruppen vedrørende kul- og stålspørgsmål.

3. Parterne forpligter sig til at overholde relevante internationale miljøaftaler, som de har ratificeret eller anvender bl.a. i forbindelse med aktiviteter i stålsektoren. Parterne forpligter sig til at ratificere og implementere disse aftaler så snart som muligt. Blandt disse aftaler kan navnlig nævnes konventionen af 1979 vedrørende grænseoverskridende luftforurening over store afstande og protokollerne hertil, konventionen af 1991 om vurdering af virkningerne på miljøet på tværs af landegrænser, konventionen af 1992 om beskyttelse og udnyttelse af grænseoverskridende vandløb og internationale søer, konventionen af 1992 om de grænseoverskridende følger af industriuheld og rammekonventionen af 1992 om klimaændringer.

AFSNIT 4

FAGLIGT SAMARBEJDE

Artikel 7

Fællesskabet yder inden for de disponible ressourcer faglig bistand til Kasakhstan til gennemførelse af denne protokol, navnlig til udvikling af regler om konkurrence og offentlig støtte og til udarbejdelse af de fornødne gennemførelsesmekanismer.

ERKLÆRING FRA DET EUROPÆISKE KUL- OG STÅLFÆLLESSKAB

OM ARTIKEL 3 I PROTOKOL B

Fællesskabet erklærer, at det indtil ikrafttrædelsen af de regler om redelig konkurrence, der er omhandlet i artikel 3, stk. 1, i protokol B, vil bedømme enhver praksis i forbindelse med artikel 2 på grundlag af de kriterier, der følger af anvendelsen af bestemmelserne i artikel 85, 86 og 92 i traktaten om oprettelse af Det Europæiske Fællesskab, artikel 65 og 66 i traktaten om oprettelse af Det Europæiske Kul- og Stålfællesskab og fællesskabsbestemmelserne om statsstøtte, herunder den afledte ret.

Udkast til

KOMMISSIONENS AFGØRELSE

om forvaltning af visse restriktioner for indførslen af stålprodukter fra Kasakhstan

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Kul- og Stålfællesskab, særlig artikel 95, stk. 1,

efter høring af Det Rådgivende EKSF-Udvalg og efter enstemmig og samstemmende udtalelse fra Rådet, og

ud fra følgende betragtninger:

(1) I 1997, 1998 og 1999 var handelen med visse produkter, der er omfattet af traktaten om oprettelse af Det Europæiske Kul- og Stålfællesskab, med Republikken Kasakhstan genstand for en ordning med autonome kontingenter, som blev fornyet hver sjette måned [2];

[2] Sidste fornyelse EFT L 164 af 30.6.99, s. 79.

(2) ved aftalen fastsættes der kvantitative lofter for overgangen til fri omsætning i Fællesskabet af visse stålprodukter i 2000-2001, og der etableres et grundlag for afskaffelse af kvantitative restriktioner, forudsat at bestemte betingelser opfyldes, og navnlig når der er gennemført forenelige foranstaltninger for de stålprodukter, der er omfattet af aftalen, med hensyn til konkurrence, statsstøtte og miljøbeskyttelse;

(3) aftalen må kunne forvaltes i Fællesskabet under hensyntagen til erfaringerne fra den foregående ordning med autonome kontingenter;

(4) det er nødvendigt at sikre, at de pågældende produkters oprindelse kontrolleres, og at der indføres egnede metoder for et passende administrativt samarbejde med henblik herpå;

(5) for at aftalen kan anvendes effektivt, må der kræves EF-importlicens for overgang til fri omsætning i Fællesskabet af de pågældende produkter sammen med en ordning for administrationen af udstedelsen af sådanne EF-importbevillinger;

(6) produkter, der er anbragt i frizone eller indført i henhold til procedurerne for toldoplag, midlertidig indførsel eller aktiv forædling (suspensionsordningen), bør ikke afskrives på de kvantitative lofter for de pågældende produkter;

(7) for at sikre at disse lofter ikke overskrides, er det nødvendigt at fastlægge en særlig forvaltningsprocedure, hvorefter de kompetente myndigheder i medlemsstaterne ikke udsteder importbevilling uden Kommissionens forudgående bekræftelse af, at der fortsat er mængder til rådighed af det pågældende kvantitative loft;

(8) i aftalen er der fastlagt en ordning for samarbejde mellem Kasakhstan og Fællesskabet med henblik på at hindre omgåelse gennem omladning, omdirigering eller på anden måde; der er fastsat en konsultationsprocedure, under hvilken der kan nås til aftale med det berørte land om en tilsvarende tilpasning af det pågældende kvantitative loft, hvis det viser sig, at aftalen er omgået; Kasakhstan har desuden forpligtet sig til at træffe de fornødne foranstaltninger til at sikre, at enhver tilpasning kan foretages hurtigt; opnås der ikke enighed med et eksportland inden for den fastsatte frist, kan Fællesskabet foretage en tilsvarende tilpasning, når der foreligger klare beviser for omgåelse;

TRUFFET FØLGENDE AFGØRELSE:

Artikel 1

Anvendelsesområde

1. Denne beslutning finder anvendelse på indførsel af de stålprodukter, der er anført i bilag I, og som har oprindelse i Kasakhstan.

2. Med henblik på anvendelsen af stk. 1 klassificeres de pågældende stålprodukter i produktkategorier som anført i bilag I.

3. Tariferingen af de i bilag I anførte produkter baseres på den kombinerede nomenklatur (KN). Fremgangsmåden for anvendelsen af dette stykke er fastsat i bilag II, del I.

4. De i stk. 1 omhandlede produkters oprindelse fastlægges i henhold til de i Fællesskabet gældende regler.

5. Fremgangsmåden for kontrol af oprindelsen af de i stk. 1 omhandlede produkter er fastsat i bilag II og III og i gældende fællesskabslovgivning.

Artikel 2

Kvantitative lofter

1. Indførsel af de stålprodukter, der er anført i bilag I, og som har oprindelse i Kasakhstan, er undergivet de i bilag IV fastsatte årlige kvantitative lofter. Frigivelse til fri omsætning i Fællesskabet af de i bilag I anførte produkter med oprindelse i Kasakhstan er betinget af, at der forelægges importbevilling udstedt af medlemsstaternes myndigheder i overensstemmelse med bestemmelserne i artikel 4.

Den tilladte indførsel afskrives på de kvantitative lofter, der er fastsat for det år, i hvilket produkterne afsendes fra eksportlandet.

2. For at sikre at de mængder, for hvilke der udstedes importbevilling, på intet tidspunkt overstiger de samlede kvantitative lofter for hver produktgruppe, udsteder de kompetente myndigheder først importbevilling, efter at Kommissionen har bekræftet, at der stadig er disponible mængder til rådighed inden for de kvantitative lofter for den relevante kategori af stålprodukter for leverandørlandet, for hvilke en importør eller importører har indgivet ansøgning til nævnte myndigheder.

3. I denne beslutning anses et produkt for at være afsendt på den dato, hvor det indlades eksporttransportmidlet.

Artikel 3

Suspensionsordninger

1. De kvantitative lofter, der er omhandlet i bilag IV, gælder ikke for produkter, som er anbragt i frizoner eller på frilagre eller indført under proceduren for toldoplag, midlertidig indførsel eller aktiv forædling (suspensionsordningen).

2. Når de i stk. 1 omhandlede produkter efterfølgende frigives til fri omsætning, enten i uforandret stand eller efter bearbejdning eller forarbejdning, finder artikel 2, stk. 2, anvendelse, og de således frigivne produkter afskrives på de relevante kvantitative lofter, der er fastsat i bilag IV.

Artikel 4

Særlige regler for forvaltning af kvantitative fællesskabslofter

1. Med henblik på anvendelsen af artikel 2, stk. 2, underretter medlemsstaternes kompetente myndigheder, inden de udsteder importbevillinger, Kommissionen om de mængder, for hvilke de har modtaget ansøgning om importbevilling, og forelægger de originale eksportlicenser, de har modtaget. Kommissionen bekræfter straks, at der er plads inden for lofterne til indførsel af de mængder, for hvilke der er ansøgt om importbevillinger, i den rækkefølge medlemsstaternes underretning er modtaget (efter "først til mølle-princippet").

2. De ansøgninger, der indgår i underretningerne til Kommissionen, er gyldige, hvis de hver især indholder tydelig angivelse af eksportlandet, den pågældende produktkategori, den mængde, der skal indføres, eksportlicensens nummer, kontingentåret og den medlemsstat, hvor produkterne skal overgå til fri omsætning.

3. De i stk. 1 og 2 nævnte underretninger formidles elektronisk via det integrerede net, der er etableret til dette formål, medmindre det af tvingende tekniske årsager midlertidigt er nødvendigt at benytte andre kommunikationsmidler.

4. Kommissionen bekræfter så vidt muligt over for myndighederne hele den mængde, der er angivet i de modtagne ansøgninger for hver produktkategori. Endvidere kontakter Kommissionen straks de kasakhiske myndigheder, såfremt de modtagne ansøgninger overstiger de kvantitative lofter, for at få problemet afklaret og finde en hurtig løsning.

5. De kompetente myndigheder underretter omgående Kommissionen, når de har fået meddelelse om mængder, som ikke er blevet udnyttet i løbet af importbevillingens gyldighedsperiode. Sådanne uudnyttede mængder overføres automatisk til de resterende mængder af det samlede kvantitative fællesskabsloft for hver varekategori.

6. Importbevillingerne eller tilsvarende dokumenter udstedes i overensstemmelse med bilag II.

7. Medlemsstaternes kompetente myndigheder underretter Kommissionen om enhver annullering af allerede udstedte importbevillinger eller tilsvarende dokumenter, hvis de hertil svarende eksportlicenser er blevet trukket tilbage eller blevet annulleret af de kompetente kasakhiske myndigheder. Bliver Kommissionen eller en medlemsstats kompetente myndigheder af de kompetente kasakhiske myndigheder underrettet om tilbagetrækning eller annullering af en eksportlicens, efter at de pågældende produkter er blevet indført i Fællesskabet, afskrives de pågældende mængder på det kvantitative loft for det år, i hvilket produkterne blev afsendt.

8. Kommissionen kan træffe de nødvendige foranstaltninger til gennemførelse af denne artikel.

Artikel 5

Statistiske oplysninger

1. Hvad angår stålprodukterne i bilag I, giver medlemsstaterne inden for en måned efter hver måneds udgang Kommissionen meddelelse om de samlede mængder, der er overgået til fri omsætning i den pågældende måned, specificeret efter KN-kode og angivet i denne kodes statistiske enheder, herunder i givet fald supplerende enheder. Indførslerne opdeles efter gældende statistiske regler.

2. For at gøre det muligt at følge udviklingen på markedet for de varer, der er omfattet af denne beslutning, sender medlemsstaterne inden den 31. marts hvert år Kommissionen statistiske oplysninger vedrørende indførslerne i det foregående år.

Artikel 6

Omgåelse

1. Hvis de oplysninger, Kommissionen har til rådighed som følge af undersøgelser, der er foretaget i henhold til bilag III, godtgør, at produkter som omhandlet i bilag I med oprindelse i Kasakhstan er blevet omladet, omdirigeret eller på anden måde indført i Fællesskabet ved omgåelse af sådanne kvantitative lofter, og Kommissionen finder, at de nødvendige tilpasninger bør foretages, anmoder den om konsultationer med henblik på at nå til en aftale om en tilsvarende tilpasning af de pågældende kvantitative lofter.

2. Indtil resultatet af de i stk. 1 omhandlede konsultationer foreligger, kan Kommissionen, hvis der foreligger klare beviser for omgåelse, anmode Kasakhstan om som en forholdsregel at træffe de fornødne foranstaltninger til at sikre, at de tilpasninger af de kvantitative lofter, der er opnået enighed om under sådanne konsultationer, foretages for det år, hvori anmodningen om at indlede konsultationer blev fremsat, eller for det efterfølgende år, såfremt de kvantitative lofter for det førstnævnte år er udnyttet.

3. Er Fællesskabet og Kasakhstan ikke i stand til at nå til en tilfredsstillende løsning, afskriver Kommissionen, hvis der foreligger klare beviser for omgåelse, de mængder, der svarer til mængden af produkter med oprindelse i Kasakhstan, på det kvantitative loft.

Artikel 7

Afsluttende bestemmelser

Ændringer af bilagene, som er nødvendige af hensyn til indgåelse, ændring eller udløb af aftaler med Kasakhstan, tilpasninger af de kvantitative lofter i henhold til artikel 2, stk. 6, eller artikel 3, stk. 4, i EKSF-stålaftalen med Kasakhstan eller ændringer af fællesskabsreglerne vedrørende statistik, toldordninger eller fælles importordninger, vedtages efter proceduren for vedtagelse af denne beslutning.

Artikel 8

Denne beslutning udgør på ingen måde en fravigelse fra bestemmelserne i de bilaterale aftaler om handelen med visse stålprodukter, som Fællesskabet har indgået med Kasakhstan, og som går forud i alle konflikttilfælde.

Artikel 9

Denne beslutning træder i kraft dagen efter offentliggørelsen i De Europæiske Fællesskabers Tidende.

Denne beslutning anvendes fra den 1. januar 2000.

Denne beslutning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den

På Kommissionens vegne

Medlem af Kommissionen

BILAG I

KASAKHSTAN

>TABELPOSITION>

BILAG II

DEL I

TARIFERING

Artikel 1

Tariferingen af de af beslutningen omfattede stålprodukter bygger på den kombinerede nomenklatur (KN).

Artikel 2

På Kommissionens eller en medlemsstats initiativ undersøger Gruppen for Told- og Statistiknomenklaturen under Toldkodeksudvalget, der er nedsat ved Rådets forordning (EØF) nr. 2658/87 [3], ændret ved artikel 252 i Rådets forordning (EØF) nr. 2913/92 [4], i henhold til bestemmelserne i nævnte forordninger omgående alle spørgsmål vedrørende tariferingen i den kombinerede nomenklatur af de af beslutningen omfattede varer, således at produkterne tariferes i de rigtige kategorier.

[3] EFT L 256 af 7.9.1987, s. 1.

[4] EFT L 302 af 19.10.1992, s. 1.

Artikel 3

Kommissionen underretter Kasakhstan om alle ændringer i den kombinerede nomenklatur med berøring til de af beslutningen omfattede produkter, så snart de er vedtaget af de kompetente myndigheder i Fællesskabet.

Artikel 4

Kommissionen underretter de kompetente kasakhiske myndigheder om alle afgørelser, der i henhold til de i Fællesskabet gældende procedurer træffes vedrørende tariferingen af produkter, der er omfattet af denne beslutning, senest en måned efter, at en sådan afgørelse er truffet. Meddelelsen skal indeholde:

a) en beskrivelse af de pågældende produkter

b) produktkategori og dertil svarende KN-kode

c) en begrundelse for afgørelsen.

Artikel 5

1. Medfører en tariferingsafgørelse, der er truffet i henhold til de i Fællesskabet gældende procedurer, en ændring i tariferingspraksis eller en ændring af kategori for et produkt, der er omfattet af denne beslutning, giver medlemsstaternes kompetente myndigheder et varsel på 30 dage regnet fra datoen for Kommissionens meddelelse, inden afgørelsen træder i kraft.

2. Produkter, der er afsendt før datoen for afgørelsens ikrafttræden, er fortsat omfattet af tidligere tariferingspraksis, forudsat at de pågældende produkter frembydes til indførsel senest 60 dage efter denne dato.

Artikel 6

Hvis en tariferingsafgørelse, der er truffet i henhold til de i artikel 5 i dette bilag omhandlede gældende fællesskabsprocedurer, omfatter en produktkategori, der er undergivet et kvantitativt loft, indleder Kommissionen omgående konsultationer i henhold til artikel 9 i beslutningen med henblik på at nå til en aftale om de fornødne tilpasninger af de pågældende kvantitative lofter, der er fastsat i bilag IV.

Artikel 7

1. Er der uoverensstemmelse mellem den tarifering, der er anført i importdokumenterne for produkter, der er omfattet af denne beslutning, og den tarifering, der er fastsat af indførselsmedlemsstatens kompetente myndigheder, gælder den importordning, som i henhold til bestemmelserne i denne beslutning finder anvendelse ifølge den af ovennævnte myndigheder fastsatte tarifering midlertidigt for de pågældende produkter, jf. dog alle øvrige bestemmelser, der er gældende på dette område.

2. Medlemsstaternes kompetente myndigheder underretter Kommissionen om de i stk. 1 omhandlede tilfælde, idet følgende særlig skal anføres:

- de relevante produktmængder

- den kategori, der er anført på importdokumenterne, og den kategori, de kompetente myndigheder har fastsat

- eksportlicensens nummer og den angivne kategori.

3. Medlemsstaternes kompetente myndigheder må ikke udstede en ny importbevilling for stålprodukter, der er blevet omtariferet, når disse er omfattet af et kvantitativt fællesskabsloft, jf. bilag IV, før de har modtaget Kommissionens bekræftelse af, at der efter fremgangsmåden i artikel 4 i denne beslutning er den til indførslen fornødne mængde til rådighed.

4. Kommissionen underretter de berørte eksportlande om de i denne artikel omtalte tilfælde.

Artikel 8

I de i artikel 7 nævnte tilfælde samt i tilfælde af samme art, som fremføres af de kompetente kasakhiske myndigheder, indleder Kommissionen om nødvendigt konsultationer med Kasakhstan med henblik på at nå til enighed om den endelige tarifering af de omstridte produkter.

Artikel 9

Kommissionen kan i samråd med indførselsmedlemsstatens eller -staternes og Kasakhstan kompetente myndigheder i de i artikel 8 omhandlede tilfælde fastsætte den endelige tarifering af de omstridte produkter.

Artikel 10

Når en som i artikel 7 omhandlet uoverensstemmelse ikke kan bilægges i overensstemmelse med artikel 9, vedtager Kommissionen i overensstemmelse med bestemmelserne i artikel 10 i Rådets forordning (EØF) nr. 2658/87 en foranstaltning til fastsættelse af tariferingen i den kombinerede nomenklatur.

DEL II

ORDNING MED DOBBELTKONTROL

(forvaltning af kvantitative lofter)

Artikel 11

1. De kompetente kasakhiske myndigheder udsteder en eksportlicens for alle forsendelser af stålprodukter, der er undergivet de i bilag IV fastsatte kvantitative lofter, op til nævnte lofter.

2. Importøren fremlægger originaleksemplaret af eksportlicensen med henblik på at få udstedt den i artikel 14 omhandlede importbevilling.

Artikel 12

1. Eksportlicensen for kvantitative lofter skal svare til den model, der er anført i tillæg 1 til dette bilag, og den skal bl.a. attestere, at den pågældende produktmængde er afskrevet på det kvantitative loft, der er fastsat for den kategori, hvorunder varen hører.

2. Hver eksportlicens må kun omfatte en af de produktkategorier, der er angivet i bilag I.

Artikel 13

De udførte produkter afskrives på de kvantitative lofter, der er fastsat for det år, i hvilket de i eksportlicensen omhandlede produkter er afsendt i den i beslutningens artikel 2, stk. 5, omhandlede betydning.

Artikel 14

1. Har Kommissionen i henhold til artikel 4 i beslutningen bekræftet, at den fornødne mængde er til rådighed inden for det pågældende kvantitative loft, udsteder medlemsstaternes kompetente myndigheder en importbevilling senest inden fem arbejdsdage, efter at importøren har forelagt originaleksemplaret af den tilsvarende eksportlicens. Eksportlicensen skal være fremlagt senest den 31. marts i året efter det år, i hvilket de af eksportlicensen omfattede produkter blev afsendt. Importbevillingerne udstedes af de kompetente myndigheder i den bestemmelsesmedlemsstat, der er angivet på eksportlicensen, uafhængigt af hvilken medlemsstat der er tale om, for så vidt Kommissionen har bekræftet, at den ønskede mængde er til rådighed inden for det pågældende kvantitative loft.

2. Importbevillingerne er gyldige i fire måneder fra udstedelsesdatoen. På behørigt begrundet anmodning fra en importør kan en medlemsstats kompetente myndigheder forlænge gyldighedsperioden med højst yderligere to måneder. Kommissionen skal underrettes om sådanne forlængelser. Under ekstraordinære omstændigheder kan en importør anmode om endnu en forlængelse af gyldighedsperioden. Sådanne ekstraordinære anmodninger kan kun imødekommes ved afgørelse, der træffes efter fremgangsmåden i beslutningens artikel 7.

3. Importbevillingerne udfærdiges på den formular, der findes som tillæg 2 til dette bilag, og er gyldige på hele Fællesskabets toldområde.

4. Importørens erklæring og ansøgning om importbevilling skal indeholde:

a) eksportørens fulde navn og adresse

b) importørens fulde navn og adresse

c) en nøjagtig beskrivelse af produkterne og koden eller koderne i den kombinerede nomenklatur

d) produkternes oprindelsesland

e) afsendelseslandet

f) produktkategori og -mængde angivet i de relevante enheder som anført i bilag IV til beslutningen for de pågældende produkter

g) nettovægt efter position i den kombinerede nomenklatur

h) produkternes værdi cif Fællesskabets grænse efter KN-kode (som angivet i rubrik 13 i eksportlicensen)

i) de pågældende produkters kvalitet som eventuelt sekundavarer eller deklasserede varer

j) i givet fald betalings- og leveringsdato samt en genpart af konnossement og købekontrakt

k) eksportlicensens dato og nummer

l) alle interne koder til administrativ brug

m) dato og importørens underskrift.

5. Importørerne er ikke forpligtet til at indføre hele den mængde, der er omfattet af en importbevilling, i en enkelt forsendelse.

Artikel 15

Gyldigheden af importbevillinger, der udstedes af medlemsstaternes myndigheder, er betinget af gyldigheden af og de anførte mængder i de eksportlicenser, der udstedes af de kompetente kasakhiske myndigheder, og på grundlag af hvilke importbevillingerne er udstedt.

Artikel 16

Importbevillingerne eller tilsvarende dokumenter udstedes af medlemsstaternes kompetente myndigheder i overensstemmelse med artikel 2, stk. 2, uden forskelsbehandling til enhver importør, uanset hvor i Fællesskabet den pågældende er etableret, og under overholdelse af de øvrige betingelser, der kræves ifølge gældende regler.

Artikel 17

1. Konstaterer Kommissionen, at de samlede mængder, der er omfattet af eksportlicenser udstedt af Kasakhstan, for en bestemt kategori i et hvilket som helst aftaleår overstiger det kvantitative loft, der er fastsat for denne kategori, anmodes medlemsstatens bevillingsudstedende myndigheder omgående om at suspendere al yderligere udstedelse af importbevillinger. I sådanne tilfælde indleder Kommissionen straks konsultationer.

2. En medlemsstats kompetente myndigheder afviser at udstede importbevillinger for produkter med oprindelse i Kasakhstan, som ikke er omfattet af eksportlicenser, der er udstedt i overensstemmelse med bestemmelserne i dette bilag.

DEL III

ALMINDELIGE BESTEMMELSER

Artikel 18

1. Der kan ved udfærdigelsen af den i artikel 11 i dette bilag nævnte eksportlicens og oprindelsescertifikatet (model vedlagt) tages flere kopier, der tydeligt mærkes som sådanne. Dokumenterne udfærdiges på engelsk.

2. Udfærdiges dokumenterne i hånden, benyttes blæk og blokbogstaver.

3. Til eksportlicenserne eller de tilsvarende dokumenter og oprindelsescertifikaterne anvendes format 210 x 297 mm. Der anvendes hvidt, træfrit, skrivefast papir med en vægt på mindst 25 g/m2. Hver del skal være forsynet med guillochetryk i bunden, som gør al forfalskning ved hjælp af mekaniske eller kemiske midler synlig.

4. De kompetente myndigheder i Fællesskabet accepterer alene originaleksemplaret som værende gyldigt til indførsel i overensstemmelse med bestemmelserne i denne beslutning.

5. Hver eksportlicens eller tilsvarende dokument og oprindelsescertifikatet skal være forsynet med et standardiseret løbenummer, påtrykt eller anført på anden måde, hvorved det kan identificeres.

6. Dette nummer sammensættes således:

- to bogstaver som betegnelse for eksportlandet: KZ = Kasakhstan

- to bogstaver som betegnelse for den forventede bestemmelsesmedlemsstat: BE= Belgien

DK = Danmark

DE = Tyskland

EL = Grækenland

ES = Spanien

FR = Frankrig

IE = Irland

IT = Italien

LU = Luxembourg

NL = Nederlandene

AT = Østrig

PT = Portugal

FI = Finland

SE = Sverige

GB = Det Forenede Kongerige

- et etcifret tal til identifikation af kontingentåret svarende til det sidste ciffer i det pågældende år, f.eks. "0" for 2000

- et tocifret tal til identifikation af det kontor i eksportlandet, der har udstedt dokumentet

- et femcifret tal fra 00001 til 99999, som tildeles den pågældende bestemmelsesmedlemsstat.

Artikel 19

Eksportlicenserne og oprindelsescertifikaterne kan udstedes efter afskibningen af de produkter, som de vedrører. Dokumenterne skal i så fald påtegnes "issued retrospectively".

Artikel 20

I tilfælde af tyveri, bortkomst eller ødelæggelse af en eksportlicens eller et oprindelsescertifikat kan eksportøren hos de kompetente myndigheder, som udstedte dokumentet, anmode om et duplikateksemplar, der udfærdiges på grundlag af de eksportdokumenter, den pågældende er i besiddelse af. Det således udstedte duplikateksemplar skal bære påtegnelsen "duplicate".

Datoen for udstedelsen af originaleksemplaret af eksportlicensen eller oprindelsescertifikatet skal være anført på duplikateksemplaret.

DEL IV

EF-IMPORTLICENS - FÆLLES FORMULAR

Artikel 21

1. De formularer, som de kompetente myndigheder i medlemsstater (se den til dette bilag knyttede liste) skal anvende til udstedelsen af de i artikel 14 nævnte importbevillinger, skal være i overensstemmelse med den model til importlicens, der er angivet i tillæg 2 til dette bilag.

2. Formularerne til importlicenser og uddrag heraf udfærdiges i to eksemplarer, hvoraf det første, der benævnes "Holder's copy" og bærer nr. 1, udleveres til ansøgeren, og det andet, der benævnes "Copy for the issuing authority" og bærer nr. 2, opbevares af den myndighed, der har udstedt licensen. De kompetente myndigheder kan af administrative årsager føje yderligere genparter til eksemplar nr. 2.

3. Formularerne trykkes på hvidt, træfrit, skrivefast papir med en vægt mellem 55 og 65 g/m². Deres format er 210 x 297 mm, og linjeafstanden for de maskinskrevne tekster er 4,24 mm (1/6 engelsk tomme). Formularernes rubricering skal nøje overholdes. De to sider af eksemplar nr. 1, der udgør selve licensen, skal desuden forsynes med et rødt guillocheret bundtryk, på hvilket enhver forfalskning med mekaniske eller kemiske midler bliver synlig.

4. Det påhviler medlemsstaterne at lade formularerne trykke. Disse kan også trykkes af trykkerier, der er godkendt af den medlemsstat, hvori de er hjemmehørende. I sidstnævnte tilfælde må henvisning til denne godkendelse findes på hver formular. Hver formular skal være forsynet med trykkeriets navn og adresse eller med et mærke til dets identifikation.

5. Ved udstedelsen forsynes importlicenserne og uddragene heraf af de berørte kompetente myndigheder med et udstedelsesnummer. Importlicensens nummer meddeles Kommissionen ad elektronisk vej via det integrerede net, der er omhandlet i artikel 4.

6. Licenser og uddrag heraf udfærdiges på den udstedende medlemsstats officielle sprog eller et af dens officielle sprog.

7. I rubrik 10 skal de kompetente myndigheder angive den relevante stålvarekategori.

8. De myndigheder, der foretager udstedelse og afskrivning, skal til afstempling benytte et stempel. De udstedende myndigheders stempel kan dog erstattes af et reliefstempel uden farve kombineret med bogstaver og tal fremstillet ved perforering eller trykning på licensen. De tildelte mængder anføres af den udstedende myndighed ved hjælp af uforfalskelige midler, der gør det umuligt at tilføje tal eller yderligere angivelser (f.eks. 1 000 EUR).

9. På bagsiden af eksemplar nr. 1 og eksemplar nr. 2 skal der være en rubrik til den afskrivning, som foretages af toldmyndighederne ved opfyldelsen af indførsels- eller udførselsformaliteterne eller af de kompetente administrative myndigheder ved udstedelsen af uddrag.

Er der på licenserne eller uddragene heraf ikke tilstrækkelig plads til afskrivningerne, kan de kompetente administrative myndigheder vedhæfte et eller flere forlængelsesblade med samme afskrivningsrubrikker som dem, der findes på bagsiden af eksemplar nr. 1 og eksemplar nr. 2 af licenserne eller uddragene heraf. De afskrivende myndigheder anbringer deres stempel således, at den ene halvdel befinder sig på licensen eller uddraget heraf og den anden halvdel på forlængelsesbladet. Findes der mere end et forlængelsesblad, anbringes der et stempel på lignende måde tværs over hver side og den foregående side.

10. De af myndighederne i en medlemsstat meddelte licenser og uddrag heraf og anførte angivelser og påtegninger har i hver af de øvrige medlemsstater samme retsvirkninger som dem, der er knyttet til de af medlemsstaternes egne myndigheder udstedte dokumenter og anførte angivelser og påtegninger.

11. Medlemsstaternes kompetente myndigheder kan om fornødent kræve de angivelser, der er anført i licenserne eller uddragene heraf, oversat til vedkommende lands officielle sprog eller et af dets officielle sprog.

Tillæg I til bilag II

>TABELPOSITION>

EKSPORTLICENS (EKSF-produkter)

1. Eksportør (navn, fuldstændig adresse, land)

2. Nr.

3. År

4. Varekategori

5. Modtager (navn, fuldstændig adresse, land)

6. Oprindelsesland

7. Bestemmelsesland

8. Sted og dato for afskibningen - Transportmiddel

9. Supplerende enkeltheder

10. Varebeskrivelse - Fabrikant

11. KN-kode

12. Mængde (1)

13. FOB-værdi (2)

14. DEN KOMPETENTE MYNDIGHEDS ATTESTERING

Undertegnede bekræfter, at de ovenfor beskrevne varer er afskrevet på det kvantitative loft for det år, der er angivet i rubrik 3, for den varekategori, der er angivet i rubrik 4, i henhold til bestemmelserne vedrørende handelen med EKSF-produkter med Det Europæiske Fællesskab.

15. Kompetent myndighed (navn, fuldstændig adresse, land)

Udfærdiget i ..................... den .................................

(Underskrift) (Stempel)

(1) Angiv nettovægt (kg) og tillige mængde i den relevante enhed, når der ikke er tale om nettovægt.

(2) I den valuta, der er angivet i salgskontrakten Model til det oprindelsescertifikat, der er omhandlet i artikel 18, stk. 1, i bilag II

>TABELPOSITION>

OPRINDELSESCERTIFIKAT (EKSF-produkter)

1. Eksportør (navn, fuldstændig adresse, land)

2. Nr.

3. År

4. Varekategori

5. Modtager (navn, fuldstændig adresse, land)

6. Oprindelsesland

7. Bestemmelsesland

8. Sted og dato for afskibningen - Transportmiddel

9. Supplerende enkeltheder

10. Varebeskrivelse - Fabrikant

11. KN-kode

12. Mængde (1)

13. FOB-værdi (2)

14. DEN KOMPETENTE MYNDIGHEDS ATTESTERING

Undertegnede bekræfter, at de ovenfor beskrevne varer har oprindelse i det land, der er angivet i rubrik 6, i henhold til gældende bestemmelser i Det Europæiske Fællesskab.

15. Kompetent myndighed (navn, fuldstændig adresse, land)

Udfærdiget i .............................. den ............................

(Underskrift) (Stempel)

(1) Angiv nettovægt (kg) og tillige mængde i den relevante enhed, når der ikke er tale om nettovægt.

(2) I den valuta, der er angivet i salgskontrakten.

Tillæg II til bilag II

>TABELPOSITION>

>TABELPOSITION>

Extension pages to be attached hereto

DET EUROPÆISKE FÆLLESSKAB / INFØRSELSTILLADELSE

1 Original til modtageren 1

2 Eksemplar til den kompetente myndighed 2

1. Modtager (navn, fuldstændig adresse, land, momsnummer)

2. Udstedelsesnummer

3. Kontingentperiode

4. Kompetent udstedende myndighed (navn, adresse og telefonnummer)

5. Klarerer/repræsentant (hvis relevant) (navn, fuldstændig adresse)

6. Oprindelsesland (og geonomenklaturnummer)

7. Afsendelsesland (og geonomenklaturnummer)

8. Sidste gyldighedsdato

9. Varebeskrivelse

10. Varekode (KN)

11. Mængde udtrykt i kontingentmåleenheder

12. Kaution/garanti (hvis relevant)

13. Supplerende oplysninger

14. Den kompetente myndigheds påtegning

Dato: .............................................

Underskrift: Stempel

15. AFSKRIVNINGER

Den disponible mængde anføres i rubrik 1 I kolonne 17 og den afskrevne mængde i rubrik 2

16. Nettomængde (nettomasse eller anden måleenhed med angivelse af enhed)

17. I tal

18. Den afskrevne mængde i bogstaver

19. Tolddokument (art og nr.) eller »Partiallicens nr.« og afskrivningsdato

20. Den afskrivende myndigheds navn, medlemsstat, stempel og underskrift

Eventuelt forlængelsesblad fastgøres her.

>TABELPOSITION>

>TABELPOSITION>

Extension pages to be attached hereto

LISTE OVER KOMPETENTE NATIONALE MYNDIGHEDER

LISTE DER ZUSTÄNDIGEN BEHÖRDEN DER MITGLIEDSTAATEN

ÄÉÅÕÈÕÍÓÅÉÓ ÔÙÍ ÁÑ×ÙÍ ÅÊÄÏÓÇÓ ÁÄÅÉÙÍ ÔÙÍ ÊÑÁÔÙÍ ÌÅËÙÍ

LISTA DE LAS AUTORIDADES NACIONALES COMPETENTES

LISTE DES AUTORITES NATIONALES COMPETENTES

ELENCO DELLE COMPETENTI AUTORITA NAZIONALI

LIJST VAN BEVOEGDE NATIONALE INSTANTIES

LISTA DAS AUTORIDADES NACIONAIS COMPETENTES

LUETTELO TOIMIVALTAISISTA KANSALLISISTA VIRANOMAISISTA

LISTA ÖVER KOMPETENTA NATIONELLA MYNDIGHETER

LIST OF THE COMPETENT NATIONAL AUTHORITIES

BELGIQUE/BELGIË

Ministère des Affaires Economiques

Administration des Relations Economiques

Services Licences

Rue Général Leman 60

B-1040 Bruxelles

Fax: +32-2-230 83 22

//

FRANCE

Setice

8, rue de la Tour-des-Dames

F-75436 Paris Cedex 09

Fax: +33-1-55 07 46 69

Ministerie van Economische Zaken

Bestuur van de Economische Betrekkingen

Dienst Vergunningen

Generaal Lemanstraat 60

B-1040 Brussel

Fax: +32-2-230 83 22 // IRELAND

Licensing Unit

Department of Enterprise, Trade and Employment

Kildare Street

IRL-Dublin 2

Fax : +353-1-631 28 26

DANMARK

Erhvervsfremme Styrelsen

Søndergade 25

DK-8600 Silkeborg

Fax : +45-87 20 40 77 //

ITALIA

Ministero del Commercio con l'Estero

Direzione gnerale per la politica commerciale e per la gestione del regime degli scambi

Viale America 341

I-00144 Roma

Fax : +39-6-59 93 22 35 / 59 93 26 36

DEUTSCHLAND

Bundesamt für Wirtschaft, Dienst 01

Postfach 5171

D-65762 Eschborn 1

Fax : +49-61 96 40 42 12 // LUXEMBOURG

Ministère des affaires étrangères

Office des licences

BP 113

L-2011 Luxembourg

Téléfax : +352-46 61 38

ÅËËÁÓ

Õðïõñãåßï ÅèíéêÞò Ïéêïíïìßáò

ÃåíéêÞ Ãñáììáôåßá Ä.Ï.Ó

Äéåýèõíóç Äéáäéêáóéþí Åîùôåñéêïý

Åìðïñßïõ

Êïñíáñïõ 1

GR-105 63 ÁèÞíá

Fax : +301-3286029/3286059/3286039 // NEDERLAND

Centrale Dienst voor In- en Uitvoer

Postbus 30003, Engelse Kamp 2

NL-9700 RD Groningen

Fax : 31-50 526 06 98

ESPAÑA

Ministerio de Economía y Hacienda

Dirección General de Comercio Exterior

Paseo de la Castellana 162

E-28046 Madrid

Fax : +34-1-563 18 23/349 38 31 // ÖSTERREICH

Bundesministerium für wirtschaftliche Angelegenheiten

Aussenwirtschaftsadministration

Landstrasser Hauptstrasse 55-57

A-1030 Wien

Fax: 43-1-715 83 47

PORTUGAL

Ministério da Economia

Direcção-Geral das Relações Económicas Internacionais

Av. da República, 79

P-1000 Lisboa

Fax : 351-1-793 22 10 // SVERIGE

Kommerskollegium

Box 6803

S-11386 Stockholm

Fax: 46-8-30 67 59

SUOMI

Tullihallitus

PL 512

FIN-00101 Helsinki

Telekopio: + 358 9 614 28 52 // UNITED KINGDOM

Department of Trade and Industry

Import Licensing Branch

Queensway House - West Precinct

Billingham, Cleveland

UK-TS23 2NF

Fax : 44-1642-533 557

BILAG III

ADMINISTRATIVT SAMARBEJDE

Artikel 1

Kommissionen meddeler medlemsstaternes myndigheder navn og adresse på de myndigheder, der i Kasakhstan er bemyndiget til at udstede oprindelsescertifikater og eksportlicenser, samt aftryk af de stempler, som disse myndigheder anvender.

Artikel 2

For de stålprodukter, der er undergivet en ordning med dobbeltkontrol, giver medlemsstaterne inden for de første ti dage i hver måned Kommissionen meddelelse om de samlede mængder, for hvilke der er udstedt importbevillinger i den foregående måned, angivet i de relevante enheder og specificeret efter oprindelsesland og produktkategori.

Artikel 3

1. Der foretages efterfølgende kontrol af oprindelsescertifikaterne eller eksportlicenserne ved stikprøver, eller når Fællesskabets myndigheder har begrundet tvivl med hensyn til oprindelsescertifikatets eller eksportlicensens ægthed eller rigtigheden af oplysningerne vedrørende de pågældende varers faktiske oprindelse.

I disse tilfælde tilbagesender myndighederne i Fællesskabet oprindelsescertifikatet, eksportlicensen eller en genpart heraf til Kasakhstan kompetente statslige myndigheder, eventuelt med angivelse af de reelle eller formelle grunde, der gør en undersøgelse berettiget. Er der fremlagt en faktura, vedlægges oprindelsescertifikatet eller eksportlicensen eller genparten heraf denne faktura eller en genpart heraf. De kompetente myndigheder fremsender endvidere alle oplysninger, der er indgået, og som giver anledning til at formode, at oplysningerne i nævnte certifikat eller licens er urigtige.

2. Stk. 1 finder ligeledes anvendelse ved efterfølgende kontrol af oprindelsescertifikaterne.

3. Resultaterne af efterfølgende kontrol, der udføres i henhold til stk. 1, meddeles myndighederne i Fællesskabet inden for en frist på højst tre måneder. Det skal af disse oplysninger fremgå, om de certifikater, licenser eller erklæringer, hvis ægthed drages i tvivl, omhandler de produkter, der faktisk er udført, og om disse varer er berettiget til udførsel til Fællesskabet i henhold til denne beslutning. De kompetente myndigheder i Fællesskabet kan også anmode om kopier af alle dokumenter, der er nødvendige for en nærmere undersøgelse af de faktiske forhold, særlig varernes oprindelse [5].

[5] Med henblik på efterfølgende kontrol af oprindelsescertifikaterne skal genparterne af certifikaterne samt dertil hørende eksportdokumenter opbevares i mindst to år af eksportlandets myndigheder.

4. Fremgår det af resultaterne af den pågældende kontrol, at der er tale om misbrug eller betydelige uregelmæssigheder ved anvendelsen af oprindelseserklæringer, underretter den pågældende medlemsstat Kommissionen herom. Kommissionen underretter de øvrige medlemsstater herom. Fællesskabet kan beslutte, at de pågældende produkter ved indførsel til Fællesskabet skal ledsages af et certifikat for kasakhisk oprindelse som omhandlet i artikel 18, stk. 1, i bilag II.

5. Anvendelsen af fremgangsmåden i denne artikel i form af stikprøvekontrol må ikke udgøre en hindring for de pågældende produkters overgang til fri omsætning.

Artikel 4

1. Fremgår det af den i artikel 2 omhandlede kontrolprocedure eller af de oplysninger, som er til rådighed for myndighederne i Fællesskabet, at denne beslutnings bestemmelser overtrædes, anmoder myndighederne Kasakhstan om at iværksætte passende undersøgelser vedrørende transaktioner, som er eller synes at være i strid med bestemmelserne i denne beslutning, eller sørge for, at sådanne undersøgelser foretages. Resultaterne af disse undersøgelser meddeles myndighederne i Fællesskabet sammen med alle andre relevante oplysninger, der kan bidrage til at fastslå produkternes faktiske oprindelse.

2. Til opfølgning af de foranstaltninger, der er iværksat i henhold til bestemmelserne i dette bilag, kan myndighederne i Fællesskabet udveksle alle oplysninger med Kasakhstans kompetente statslige myndigheder, som kan tjene til at forhindre, at bestemmelserne i denne beslutning overtrædes.

3. Fastslås det, at bestemmelserne i denne beslutning er overtrådt, kan Kommissionen efter fremgangsmåden i beslutningens artikel 7, med Kasakhstans indforståelse træffe de foranstaltninger, der er nødvendige for at hindre en gentagelse af sådanne overtrædelser.

Artikel 5

Kommissionen koordinerer de foranstaltninger, medlemsstaternes myndigheder træffer i medfør af dette bilag. Medlemsstaternes myndigheder underretter Kommissionen og de øvrige medlemsstater om, hvilke foranstaltninger de har truffet, og om de derved opnåede resultater.

BILAG IV

KVANTITATIVE LOFTER

(tons)

>TABELPOSITION>